बारहठ

बारहठ (IAST: Bārahaṭha) चारणों की एक सम्मानजनक उपाधि है। इसे 'बारहट' अथवा 'बारेठ' भी लिखा जाता है। मध्यकालीन भारत में शाही दरबारों में महत्वपूर्ण पदों पर नियुक्त होने वाले प्रमुख चारणों को यह उपाधि दी जाती थी। यह रोहड़िया वंश के चारणों के साथ-साथ सौदा जैसे अन्य कुल के चारणों द्वारा भी उपनाम के रूप में प्रयोग किया जाता है।

शब्द-उत्पत्ति 
बारहठ शब्द "द्वार-पति " या "द्वार-हठ " से उत्पन्न हुआ है। इसका अर्थ 'द्वार के संरक्षक' के रूप में है।

इतिहास 
'बारहठ' चारणों की एक अन्य प्राचीन उपाधि 'प्रोलपात' या 'पोलपात' का पर्याय है, जिसका अर्थ भी 'द्वार का संरक्षक' है। उन्हें 'राजपूत चरित्र के संरक्षक' के रूप में वर्णित किया गया है, जिनके द्वारा लिखे काव्य और इतिहास ने वीरता, निष्ठा और सम्मान को परिभाषित किया था। युद्ध के समय किले की घेराबंदी हो जाने पर, बारहठ चारण 'रक्षा की पहली पंक्ति' बनकर खड़े होते थे।बारहठ, विश्वसनीय चारण को दी गई एक उपाधि, जो घेराबंदी के समय, किले के मुख्य द्वार (प्रोल) पर उपस्थित होकर और इसके बचाव में लड़कर और अपनी जान देने वाले प्रथम व्यक्ति होते थे।

उल्लेखनीय लोग 

 नरहरिदास बारहठ (1591—1676), 17वीं शताब्दी के प्रसिद्ध कवि और वैष्णव ग्रंथ 'अवतार-चरित्र' के रचेयिता

 ठाकुर केसरी सिंह बारहठ (1872—1941), भारतीय क्रांतिकारी नेता, स्वतंत्रता सेनानी, कवि, लेखक और शिक्षक
 ठाकुर जोरावर सिंह बारहठ (1883—1939), भारतीय क्रांतिकारी और स्वतंत्रता सेनानी; दिल्ली षडयंत्र केस में लॉर्ड हार्डिंग पर बम फेंकने वाले मुख्य क्रांतिकारी
 कुंवर प्रताप सिंह बारहठ (1893—1918), भारतीय क्रांतिकारी और ब्रिटिश-विरोधी, लॉर्ड हार्डिंग की हत्या के लिए दिल्ली षडयंत्र मामले में सहयोगी; ग़दर आंदोलन के बनारस षडयंत्र का नेतृत्व किया, बनारस षडयंत्र केस में गिरफ्तार और 5 साल की कैद; सह-क्रांतिकारियों का खुलासा करने से इनकार करने के बाद जेल में शहीद हुए
 कृपाराम बारहठ (1743—1833), 18वीं सदी के राजस्थानी कवि और लेखक, नीति के प्रसिद्ध 'रजिया रा सोरठा' छंदों के रचेयिता
 सूर्यदेव सिंह बारेठ, भारतीय वकील, कवि और सामाजिक कार्यकर्ता; हरित क्रांति के दौरान क्षेत्र में प्रगतिशील कृषि में उनके योगदान के लिए पद्म श्री (1971) से सम्मानित
 नारायण बारेठ, वरिष्ठ भारतीय पत्रकार और राजनीतिक विश्लेषक; राजस्थान के पूर्व राज्य सूचना आयुक्त (2020—2022) और राजस्थान विश्वविद्यालय (2016—2017) और हरिदेव जोशी पत्रकारिता और जनसंचार विश्वविद्यालय (2013—2016) में पत्रकारिता के प्रोफेसर

संदर्भ 

चारण
भारत का सांस्कृतिक इतिहास
उपनाम
भारतीय उपनाम